hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu hu hbs_lat hu hu hu hu hu hu hu hu hu en hu hu hu hu en hu hu hu hu hu hu hu hu hu es es es hu hu pl hu hu hu hu hu hu hu hu hu de en hu hu hu hu en hu en hu en hu en hu en hu hu hu hu hu hu hu hu hu hu hu hu hu hu hu hu ast hu en hu hu en hu en hu en hu en hu en hu hu hu hu hu hu hu
BH NEO Nitro, a bejárók álma | Hátszél
Üdvözöljük! Jelentkezzen be a fiókjába
A jelszót email-ben küldjük el.
Kerülj tökéletes összhangba a kerékpároddal — ebikesizerrel akciós áron!
Tudj meg mindent az elektromos teherkerékpárok állami támogatásáról: kinek, hogyan, miért…
Elektromos cargo bicikli állami támogatással: 800 teherbringára igényelhető 2022-ben
Biciklis kiegészítők szuper áron – szerezd be még ma!
Kezdőlap Archívum BH NEO Nitro, a bejárók álma
BH NEO Nitro, a bejárók álma
Megérkezett hozzánk a spanyol BH s-pedelec kerékpárja.
Ha valakinek új lenne az s-pedelec kategória, akkor itt a definíciója: az L1e kategóriába tartozó, maximum 4kW-os elektromos motorral rendelkező kétkerekű kerékpár, melynek legnagyobb tervezési sebessége 45 km/h.
Ez azt jelenti számunkra, hogy ez a kétkerekű nem kerékpárnak minősül, hanem robogó. Ennek minden előnyével és hátrányával együtt. A Közlekedési Felügyelet tájékoztatása szerint Magyarországon erre a járműkategóriára nem szükséges regisztráció, forgalmi és műszaki vizsga sem.  A forgalomban segédmotoros kerékpárként vehet részt, ha az alábbi feltételek teljesülnek:
– a kerékpár EU típusvizsgával rendelkezik, mely bizonyítja, hogy az L1e kategóriába tartozik (ezt dokumentumot nálunk minden vásárló a kerékpár számlája mellé csatolva megkapja). A bizonylatot érdemes magunknál tartanunk, hogy az esetlegesen intézkedő rendőrnek meg tudjuk mutatni
– a vezető érvényes jogosítvánnyal rendelkezik (A, B,C – akár lejárt orvosival is!)
– a vezető motoros bukósisakot visel. Sajnos a kerékpáros sisak nem elegendő. A sisaknak az ECE 22.05 szabványnak kell megfelelnie; ennek a feliratnak kell valahol a bukón megjelenni.
– a bringára felelősség biztosítást kell kötni. Ennek a megkötéséhez pedig alvázszám szükséges. Próbaképp megkérdeztünk egy biztosítási brókert; egy budapesti 40 év körüli férfi éves díja 4.000-10.000 Ft-ig terjed – biztosítótól függően.
– nem szabad elfelejteni, hogy segédmotoros kerékpáron ülünk! Így a KRESZ vonatkozó szabályzata szerint kell közlekednünk, tehát például nem mehetünk lakott területen belül a kerékpárúton és a nyílt kerékpársávon. Nem szállíthatunk gyereket, és nem csatolhatunk utánfutót sem hozzá! A jó hír viszont, hogy ennek a kerékpárnak olyan ereje van, hogy az autók között simán tudjuk tartani a forgalommal a lépést, nem kell félnünk, hogy a kedves gépjárművezetők eltaposnak minket.
Ha átrágtuk magunkat a szabályokon, akkor jöjjön az élvezetes rész. A kerékpárral rendkívül jó közlekedni. A motor alulról 45 km/h-ig folyamatosan húz. A nyomatékszenzor nagyon finoman működik, nincs semmi rángatás, és a motor teljesen zajtalanul működik. Érdekes, hogy 20 km/h-ig nem tol úgy, mint a testvére a Neo Xtrem. Nincs semmi izgága a működésében, viszont pillanatok alatt, dinamikusan gyorsul a végsebességére. Akit a műszaki paraméterek érdekelnek: a motor névleges teljesítménye 500W, ami természetesen a csúcson akár 800-1000W is lehet. A rendszer 48V-os, a mozgást egy 432Wh-ás lítium akksi biztosítja.
A kormányon gázkart is találunk, amivel 20 km/h-ig motorozhatunk is.
A bringa rendkívül stabil, látszik, hogy mindent a sebességnek rendeltek alá. Nincsenek lógó vezetékek, minden a vázban fut, hogy még véletlenül se okozzon balesetet. A kitámasztó például magától felugrik, amint a bringát függőleges helyzetbe hozzuk – ezzel is csökkentve az esetleges balesetek lehetőségét. A gumik is speciális, ebike-hoz kifejlesztett verziók. Ha a csomagtartót közelebbről megnézed, akkor úgy tűnik, hogy elől nincs a vázhoz rögzítve. Pedig van egy vaskos tartója, csak éppen a sárvédő alatt fut. A fékek sem hétköznapiak, hanem inkább egy motor tárcsafékéhez hasonlatosak.
Érdekes a lámpa megoldása is. A KRESZ szerint használnunk kell. A lámpa villamos bekötése kétféleképpen lehetséges. Mehet az akkumulátorról (a magyar verzión tehát a kijelzőről kapcsolhatjuk), de mivel más országokban, pl. Németországban tilos az akkumulátoros lámpák használata, az első kerékbe egy Shimano agydinamót is tettek, amit gyorscsatlakozóval magunk is beköthetünk. Ha egyébként külföldre mennénk a bringával, akkor tájékozódjunk, mert más országban ez a kategória rendszámköteles lehet.
Ahogy korábban írtuk, a bringával könnyedén felvehetjük a tempót a városi környezetben. Az autóknál jobban gyorsul, és ez sajnos néha meglepetéseket hozhat. Érdemes az ujjunkat a fékkaron tartani, mert sajnos a közlekedés többi szereplője nincs felkészülve a kerékpár dinamizmusára. Nem hibáztathatjuk őket, hiszen kívülről nem látszik, hogy elektromos kerékpárral van dolgunk. Az akksit az alsó vázcsőbe rejtették, és a tárcsafék mögött fel sem tűnik a nagy teljesítményű agymotor.
A 40 km/h-ás sebesség tartása nem okoz gondot még gyengébb fizikumú vezetőnek sem.
A kerékpár nem olcsó (webshopos linkjét itt találod), viszont ha megvásárolod, akkor egy darabig nem lesz gond a bejárással. Az akkumulátornál a gyártó garantálja, hogy 35.000 km futásteljesítmény alatt nem csökken 20%-nál nagyobb mértékben a kapacitása. Ha télen-nyáron napi 40 km-t teszel meg vele, akkor ez 3,5 évig is kitart – tapasztalatok szerint még 2-3 évig elodázhatjuk az új akksi megvételét, aminek ára 200.000 Ft környékén van.
A töltés díja 70 fillér/km. Ezen felül csak a már korábban említett biztosítási költséget kell megfizetned.
Akik rendszeresen olvassák a bejegyzéseinket, azok tudják, hogy nem nagyon szeretjük az s-pedelec kerékpárokat, mert a magyar közlekedési kultúrában ezek halálos fegyvereknek minősülnek. Nem kész még a társadalom, hogy befogadja ezeket a járgányokat. A véleményünk most azonban finomodott – a BH Neo Nitro tökéletes választás azoknak, akik haladni szeretnének – de ezt környezetbarát, stílusos és izgalmas módon tennék.
A kerékpár kipróbálható a bemutató termünkben.
Mi a véleményed erről a járműkategóriáról? Írd meg a kommentek között!
Előző cikkVárosi elektromos kerékpárok bemutatója
Következő cikkHamilton és Rosberg a Smart elektromos rollerén
KAPCSOLÓDÓ CIKKEKTÖBB A SZERZŐTŐL
Ebike tanóra: értsd meg a miérteket!
Így tarts ki az újévi fogadalmad mellett!
3+1 tipp téli kerékpározáshoz
Az ebike szerepe a 21. századi ember életében
Fókuszban a kényelem és a biztonság!
Európa legzöldebb metropoliszában, két keréken
Az ecargo házhoz megy: Jonas megváltoztatja a világot
Sárguló falevelekkel szegélyezett kerékpártúra Svájcban
A kerékpáros biztonság forradalma
Csatlakozz hozzánk a Straván, tekerj és nyerj!
2011 óta foglalkozunk intenzíven pedelec kerékpárokkal. Prémium elektromos bicikliket értékesítő vállalkozásunk Magyarországon jelenleg piacvezető. Nálunk az ebike-ozás nemcsak munka, hanem szenvedély is! :) — Szatzger Ákos
ebike túra nagyobb csapatban1
filmajánló esős tavaszi estékre1
Európa legzöldebb metropoliszában, két keréken
Az ecargo házhoz megy: Jonas megváltoztatja a világot
Sárguló falevelekkel szegélyezett kerékpártúra Svájcban
A kerékpáros biztonság forradalma
© 2020 Ebringa Zrt. - Minden jog fenntartva!